Un cetățean austriac venit să petreacă Sărbătorile în România, la Reșița, s-a trezit fără portofelul în care avea toate actele, plus aproximativ 1.400 de euro și 800 de lei.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Bărbatul se afla la cumpărături în momentul în care i-a fost luat portofelul, iar imaginile surprinse de camerele de supraveghere din magazin au surprins momentul furtului, scrie Opinia Timișoarei.

În imagini, se vede cum bărbatul achită cumpărăturile, dar își uită portofelul pe tejgheaua magazinului. Femeia observă portmoneul și își îndeamnă fetița să îl ia, iar aceasta îl sustrage în timp ce mama sa o acoperă. Poliția a reușit să le dea de urmă celor două, iar copila le-ar fi spus oamenilor legii că a aruncat portofelul cu actele într-un tomberon, iar o parte din bani i-ar fi cheltuit.

Polițiștii încearcă acum să găsească actele austriacului, întrucât acesta nu se poate întoarce acasă fără ele.